২০০ পার করল KKR, এবার বোলারদের দায়িত্ব

ওয়েব ডেস্ক: গত মরসুমে কলকাতা নাইট রাইডার্সের সাফল্যের একটা বড় কারণ ছিল পাওয়ার প্লে-তে বিধ্বংসী ব্যাটিং। সুনীল নারিন আর ফিল সল্ট প্রায় প্রতি ম্যাচে দুর্দান্ত শুরু করছিলেন। এ বছর সেই ব্যাপারটাই হচ্ছে না। তবে দিল্লি ক্যাপিটালসের বিরুদ্ধে আজ হল। প্রথম ছয় ওভারে কেকেআর এক উইকেট হারিয়ে তুলল ৭৯ রান। নারিনের সঙ্গে অবদান রাখলেন তাঁর ওপেনিং পার্টনার রহমানুল্লাহ গুরবাজ এবং অধিনায়ক অজিঙ্ক রাহানে।

তিন জনের কেউই বড় রান করতে পারেননি, তবে দলের বড় রানের জন্য মঞ্চ গড়ে দিয়েছেন। ২৩.৭৫ কোটি টাকা মূল্যের তাড়াহুড়ো করতে গিয়ে উইকেট দিয়ে এলেন। অঙ্গকৃশ রঘুবংশী আজও ৪৪ রানের ভালো ইনিংস খেললেন। রিঙ্কু সিং ৩৬ করলেন। দুজনেরই আরও কিছুক্ষণ থাকা উচিত ছিল। কেকেআর ২০০ পার করতে পারে কি না তা নির্ভর করছিল দুই ক্যারিবিয়ান মাসলম্যান আন্দ্রে রাসেল আর রভম্যান পাওয়েলের উপর। ঝড় তুলতে না পারলেও দুজনে লক্ষ্মণ রেখা পার করলেন।

আরও পড়ুন: ধোনির ব্যাট পেয়ে ম্যাক্সওয়েলের কাছে ট্রোলড চাহাল!

শেষ ওভারে মুখোমুখি লড়াই হল আন্দ্রে রাসেল এবং মিচেল স্টার্কের। প্রথম বলটা উড়ে গেল মাঠের বাইরে। কিন্তু তারপরে নন স্ট্রাইকিং এন্ডে চলে গেলেন তিনি এবং তারপর উইকেট পড়তেই থাকল। শেষ ওভারে থার্ড আম্পায়ারের দ্বারস্থ হতে হল চারবার। শেষ পর্যন্ত স্ট্রাইক ফিরে পাওয়ার মরিয়া চেষ্টায় ৯ বলে ১৭ করে রান করে রান আউট হলেন রাসেল।

দিল্লির লক্ষ্যমাত্রা ২০২৫ রান। এবার দায়িত্ব বোলারদের। পিচ ব্যাটিং স্বর্গ নয়। স্পিন ধরছে, পেসাররা গতির হেরফের করে ব্যাটারদের সমস্যায় ফেলতে পারে। রাহানে তাঁর বোলারদের ঠিকমতো ব্যবহার করলে এবং বোলাররা ঠিকমতো দায়িত্ব পালন করতে পারলে কেকেআর প্লে অফের দৌড়ে টিকে থাকবে। না হলে এবারের মতো খেল খতম।